પિતા, પુત્ર અને પુત્રવધુ વચ્ચેના અનોખા સંબધની વાર્તા….એટલી જાહેરાત ‘ચિત્રલેખા’માં વાંચતા જ અમદાવાદના એક વાંચકે ઉત્સાહભેર લખી નાખ્યું. અહીના એક પ્રતિષ્ઠિત પરિવારનો આવો સંબંધ બહુ ચર્ચાસ્પદ બન્યો છે.તમે એ ઘટનાને આધારે જ નવલકથા લખવાના હશો…..પરંતુ નવલકથાના પત્રો જેમ જેમ વિકસતા ગયા તેમ તેમ ખોટું અનુમાન કરી બેઠેલા વાચક ચગડોળે ચડતા ગયા અને અમુક પ્રકરણો પછી એમનો બીજો પત્ર આવ્યો– તમે તો કમાલ કરી નાખી, અમને ભારે છક્કડ ખવડાવી ! તમારી કથા પતનની ખીણને બદલે ઉત્થાનના શિખરની ઉંચાઈ તરફ જી રહી છે.